Publication: Magyar Közlöny
Issue: MK-2006-132 (Year: 2006, Number: 132)
Era: 2004-2010
Section: Melléklet az 1103/2006. (X. 30.) Korm. határozathoz
Paragraph Index: 92

5. prioritás: Területfejlesztés A kiegyensúlyozott területi fejlődést az alábbi beavatkozások szolgálják: − Együttműködő és versenyképes városhálózat, amelynek legfőbb eleme a fejlesztési pólusok kialakítása. − Megújuló vidék: falusias, rurális térségek integrált, fenntartható fejlesztése. 2006/132. szám − Az elmaradott térségek felzárkóztatása, ami komplex felzárkóztatási programok megvalósítását jelenti. − A Balaton, a Duna és a Tisza vidékének fenntartható fejlesztése. Ezeket a beavatkozásokat hét regionális operatív program foglalja keretbe, melyek a következők: Dél-alföldi OP, Dél-dunántúli OP, Észak-alföldi OP, Északmagyarországi OP, Közép-dunántúli OP, Közép-magyarországi OP, Nyugat-dunántúli OP. A regionális operatív programok legfontosabb céljai a következők: − a regionális gazdasági versenyképesség erősítése, − a régiók turisztikai vonzerejének növelése, − a térségi közlekedési infrastruktúra és a közösségi közlekedés fejlesztése, a helyi környezeti állapot javítása, − az energiatakarékosság és -hatékonyság, illetve a megújuló energiaforrások felhasználásának ösztönzése, − települések átfogó, integrált fejlesztése, − a régión belüli társadalmi és területi különbségek mérséklése, − a társadalmi infrastruktúra fejlesztése.

Source: https://magyarkozlony.hu/hivatalos-lapok/edecebd6099bdb660eea77eb9d85b445c5421b2d/dokumentumok/dc29d9619f7c990742ef6d79a428b9bcf4995365/letoltes